**SPRÁVA**

**O ČINNOSTI AKADEMICKÉHO SENÁTU**

**FAKULTY HUMANITNÝCH A PRÍRODNÝCH VIED**

**PREŠOVSKEJ UNIVERZITY V PREŠOVE**

**ZA OBDOBIE OD 29. JÚNA 2021 DO 30. JÚNA 2022**

V súlade so znením Zákona č. 131/2002 Z. z. o vysokých školách, § 27, článok 1, písmeno j) predkladám Akademickej obci Fakulty humanitných a prírodných vied PU v Prešove Správu o činnosti Akademického senátu FHPV PU za obdobie od 29. 6. 2021 do 30. 6. 2022.

1. **Ustanovenie Akademického senátu Fakulty humanitných a prírodných vied PU v Prešove.**

Akademický senát FHPV PU (ďalej AS FHPV PU) v Prešove bol v súlade s platnými legislatívnymi predpismi ustanovený predsedníčkou Volebnej a mandátovej komisie pre voľby do AS FHPV PU Ing. Lenkou Bobuľskou, PhD. na jeho prvom zasadnutí, ktoré sa konalo 27. 2. 2019. Členmi AS FHPV PU sa stali kandidáti, ktorí vo voľbách, konaných dňa 20. 2. 2019 získali najvyšší počet platných lístkov v jednotlivých volebných okrskoch. AS FHPV PU na svojom prvom zasadnutí tajným hlasovaním zvolil predsedu (prof. RNDr. Robert Ištok, PhD.) a podpredsedov AS FHPV PU za zamestnaneckú (Dr. h. c. doc. Vladimír Šebeň, PhD.) a študentskú časť (Mgr. Peter Mocák). Po zániku mandátu Mgr. Petra Mocáka bol 28. 6. 2021 za podpredsedu AS FHPV PU za študentskú časť zvolený Ing. Július Varga.

1. **Zloženie** **Akademického senátu Fakulty humanitných a prírodných vied PU v Prešove.**

AS FHPV PU má 15 členov, z toho 10 členov zastupuje zamestnaneckú časť akademickej obce FHPV PU v Prešove a 5 členov zastupuje študentov 1., 2. a 3. stupňa v dennej a externej forme štúdia na fakulte.

V hodnotenom období došlo k nasledovnej zmene v zložení AS FHPV PU: po výpovedi doc. PhDr. Ivany Pirohovej, PhD. bola na základe výsledkov volieb zvolená za členku zamestnaneckej časti AS FHPV PhDr. Valentína Šuťáková, PhD..

**Zloženie AS FHPV PU v Prešove ku dňu 30. 6. 2022 bolo nasledovné:**

**Predseda:** prof. RNDr. Robert Ištok, PhD.

**Podpredsedovia:** Dr. h. c. doc. PaedDr. Vladimír Šebeň, PhD. (zamestnanecká časť)

Ing. Július Varga (študentská časť)

**Členovia Akademického senátu FHPV PU v Prešove:**

|  |  |  |  |  |  |
| --- | --- | --- | --- | --- | --- |
| **Zamestnanecká časť:** doc. RNDr. Iveta Boroňová, PhD., RNDr. Lenka Demková, PhD., doc. RNDr. Marta Mydlárová - Blaščáková, PhD., Ing. Jozef Oboňa, PhD., prof. PaedDr. Lenka Pasternáková, PhD., RNDr. Vladimír Solár, PhD., PaedDr. Jaroslav Šoltés, PhD., PhDr. Valentína Šuťáková, PhD. | | | | |  |
| **Študentská časť:** Bc. Daniel Kamenský, Mgr. Katarína Fogašová (rod. Kanašová), Mgr. Vladislava Košová, Mgr. Monika Lörincová. | | | | |  |
| **Predsedovia komisií AS FHPV PU:**  ***- ekonomická komisia:*** doc.RNDr. Marta Mydlárová- Blaščáková,PhD. - ***legislatívna komisia:*** Ing. Jozef Oboňa, PhD. - ***študijná a sociálna komisia:*** do 31. 12. 2021 doc. PhDr. Ivana Pirohová, PhD., nový predseda komisie bude zvolený na najbližšom riadnom zasadnutí AS FHPV  **Zástupca AS FHPV PU v Rade vysokých škôl SR:**  Dr. h. c. doc. PaedDr. Vladimír Šebeň, PhD. | | |  |
|  | |  |

1. **Aktivity Akademického senátu Fakulty humanitných a prírodných vied PU v Prešove.**

V období od 29. 6. 2021 do 30. 6. 2022 sa konali štyri zasadnutia AS FHPV PU. Vzhľadom na epidemiologickú situáciu a ďalšie okolnosti boli tieto zasadnutia realizované väčšinou korešpondenčnou formou. O priebehu zasadnutí informujú zápisnice zverejňované na webovej stránke Prešovskej univerzity.

V rámci svojich legislatívnych povinností AS FHPV PU v súlade so znením Zákona č. 131/2002 Z. z. o vysokých školách v uplynulom období riešil najmä:

* schválenie doplnenia členov Vedeckej rady FHPV PU,
* náležitosti, spojené s doplňujúcimi voľbami do zamestnaneckej časti AS FHPV PU,
* schválenie Výročnej správy o činnosti za rok 2020,
* schválenie dokumentu *Podmienky prijatia na štúdium v akademickom roku 2022/2023 na FHPV PU*,
* schválenie dokumentu *Dlhodobý zámer Fakulty humanitných a prírodných vied Prešovskej univerzity na roky 2021 – 2027 s výhľadom do roku 2029*.

V legislatívnej oblasti AS FHPV PU prerokoval schválenie členov disciplinárnej komisie FHPV PU,

1. **Zhodnotenie práce Akademického senátu Fakulty humanitných a prírodných vied PU v Prešove**

Z doterajšieho priebehu činnosti AS FHPV PU v Prešove vyplýva, že členovia senátu pristupujú k svojim povinnostiam zodpovedne a to ako z hľadiska legislatívnej aktivity a štúdia materiálov k rokovaniam, tak aj účasti na jeho zasadnutiach. Vystúpenia členov AS FHPV PU boli vecné a konštruktívne, čo sa prejavilo na prijatých uzneseniach. Spolupráca s vedením fakulty bola na dobrej úrovni, na zasadnutí AS FHPV PU sa pri prerokovaní príslušných dokumentov zúčastňovali členovia vedenia fakulty. S jeho členmi boli prerokované všetky schvaľované dokumenty, predkladané dekankou prof. MVDr. Jankou Poráčovou, PhD., MBA. Predseda AS FHPV PU je prizývaný na zasadnutia vedenia fakulty, ako aj na zasadnutia kolégia dekana.

**V Prešove, 30. júna 2022.**

**prof. RNDr. Robert Ištok, PhD.**

**predseda AS FHPV PU v Prešove**